b"\n_START_ARTICLE_\nSa'ar 4 klas\xc4\x97s raketinis kateris\n_START_SECTION_\nKateriai Piet\xc5\xb3 Afrikai\n_START_PARAGRAPH_\nWarrior klas\xc4\x97s greitieji atakos kateriai (buvusi Minister klas\xc4\x97), naudojami Piet\xc5\xb3 Afrikos laivyno, yra modifikuoti Sa\xe2\x80\x99ar 4 klas\xc4\x97s raketiniai kateriai._NEWLINE__NEWLINE_1974\xc2\xa0m. su Israeli Defence Industries buvo pasira\xc5\xa1ytas kontraktas, kad kompanijos Israeli Shipyards statykloje bus pastatyti trys modifikuoti Sa\xe2\x80\x99ar 4 klas\xc4\x97s kateriai. Dar trys buvo pastatyti i\xc5\xa1syk po to Sandock Austral kompanijos statykloje Durbane (Piet\xc5\xb3 Afrikos respublika). Paskutiniai trys buvo pastatyti ten pat dar u\xc5\xbe keleto met\xc5\xb3._NEWLINE_JTO Saugumo tarybos embargas ginkl\xc5\xb3 prekybai su Piet\xc5\xb3 Afrikos respublika 1977\xc2\xa0m. lapkri\xc4\x8dio 4 d. privert\xc4\x97 \xc5\xa1i\xc5\xb3 kateri\xc5\xb3 statybos projekt\xc4\x85 labai \xc4\xafslaptinti._NEWLINE_Piet\xc5\xb3 Afrikos variantas ginkluotas Gabriel raketomis (kitaip \xc5\xbeinomos kaip Scorpion raketos) ir dviem 76\xc2\xa0mm Oto Melara patrankomis, vietoj vienos tokios patrankos ir Phalanx CIWS.\n_START_SECTION_\nKateriai \xc5\xa0ri Lankai\n_START_PARAGRAPH_\n2000\xc2\xa0m. du Izraelio kateriai buvo parduoti \xc5\xa0ri Lankos laivynui, kur sudar\xc4\x97 Nandimithra klas\xc4\x99._NEWLINE__NEWLINE_N\xc4\x97ra \xc5\xbeinoma, ar \xc5\xa1ie laivai tebeturi galimyb\xc4\x99 naudoti Harpoon raketas. Gabriel raketas naudoti jie gali.\n_START_SECTION_\nKateriai Graikijai\n_START_PARAGRAPH_\nGraikijos kranto apsauga turi tris Sa\xe2\x80\x99ar 4 klas\xc4\x97s patrulinius katerius, ginkluotus tik 30\xc2\xa0mm patrankomis. Denyje, kur tur\xc4\x97t\xc5\xb3 b\xc5\xabti raket\xc5\xb3 leistuvai, \xc4\xafrengtas kranas."